Rafael Fernández Cardoso

Rafael Fernández Cardoso, nado en Andalucía cara a 1884 e finado na Arxentina en 1951, foi un político galego.

 Traxectoria 
De orixe andaluza, chegou a Ribadeo nos anos 1920, exercendo de dentista. Masón, pertecía á loxa Lucus nº 5. Foi presidente da agrupación local do Partido Republicano, e coa chegada da República foi elixido alcalde de Ribadeo pola Alianza Republicana, en coalición co Partido Socialista o 5 de xuño de 1931.Las Riberas del Eo, 6-6-1931, p. 6. Militou no Partido Republicano Radical, sendo presidente do Club Republicano Radical de RibadeoVida Gallega, 30-11-1931, p. 50. e logo da desfeita deste pasou a Unión Republicana. Logo da folga xeral revolucionaria de 1934 foi suspendido do seu cargo xunto co resto da corporación. Foi reposto no cargo (xunto co resto da corporación suspendida) polo Gobernador civil en xaneiro de 1936.Las Riberas del Eo, 11-1-1936, p. 6. Logo do golpe de Estado do 18 de xullo de 1936 fuxiu a Asturias, exiliándose despois na Arxentina.

A súa muller, Blanca Quiroga Martínez, foi procesada o 6 de agosto de 1936 por orde do Comandante Militar de Ribadeo, por "implicación en alzamento en armas contra as forzas do exército" e fuxiu con Rafael desde Cabanela.

O seu irmán Leopoldo Fernández Cardoso dirixiu o periódico El Radical del Eo.

 Notas 

 Véxase tamén 
 Bibliografía 


 Ligazóns externas 
 Ficha en Represión franquista en Lugo

Categoría:Exilio galego
Categoría:Alcaldes de Ribadeo
Categoría:Alcaldes de Galicia durante a II República
Categoría:Alcaldes de Galicia da ORGA
Categoría:Alcaldes de Galicia por Unión Republicana
Categoría:Nados en Andalucía
Categoría:Finados en 1951
Categoría:Nados en ano descoñecido
Categoría:Personalidades de Galicia sen imaxes